**ПРОЕКТ НА ДОГОВОР**

**№ РД-14-...... /..................2018 г.**

Днес, *……………*2018г., в гр. Видин, между:

НАЦИОНАЛНА ЗДРАВНООСИГУРИТЕЛНА КАСА , с адрес: гр. София, ул. “Кричим” №1, БУЛСТАТ: 121858220, чрез РАЙОННА ЗДРАВНООСИГУРИТЕЛНА КАСА – Видин, бул. „Панония” №2, п.к. 2, ЕИК по БУЛСТАТ на РЗОК– гр. Видин: 1218582201471, представлявана от д-р Владимир Иванов Вълчев – директор РЗОК-Видин, упълномощен със заповед № РД-09-160/07.02.2017г. на Управителя на НЗОК,

наричана за краткост **ВЪЗЛОЖИТЕЛ**, от една страна,

и

....................................................................................... със седалище и адрес на изпълнение ............................................................................................................, БУЛСТАТ/ЕИК ........................................., идентификационен номер по ДДС

............................................, представлявано от .................................................................................................................................................

(ако има регистрация) (*законен представител – име и длъжност)*

................................................................................................................................................,

*(ако има упълномощено лице  –  име, длъжност, акт на който се основава представителната му власт),*наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

на основание чл. 112 във връзка с чл. 20, ал. 1, т. 1, „б.“ б от ЗОП и Решение № …………/…………… г. за класиране на участниците и определяне на изпълнител на обществена поръчка с предмет:**„*Избор на доставчик на активна нетна електрическа енергия и координатор на балансираща група за ниско напрежение за нуждите на РЗОК - Видин*“**, се сключи настоящият договор.

В настоящия договор ще бъдат използвани съкращения, както следва:

- Закон за енергетиката /ЗЕ/;

- „Оператор на електропреносна мрежа” /ОЕМ/ - юридическото лице, което администрира сделките с електрическа енергия и има правомощия по чл. 111, ал. 1 от Закона за енергетиката;

- Правила за търговия с електрическа енергия /ПТЕЕ/;

- Правила за измерване на количеството електрическа енергия /ПИКЕЕ/.

Страните се споразумяха за следното:

**І. ПРЕДМЕТ НА ДОГОВОРА**

**Чл.1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извършва доставка на количества нетна активна електрическа енергия, съгласно изискванията на **ВЪЗЛОЖИТЕЛЯ** и Техническата спецификация, посочени в документацията и съгласно Техническото и Ценово предложение на **ИЗПЪЛНИТЕЛЯ,** явяващи се неразделна част от настоящия договор.

**(2)** Договорените количества се известяват на ОЕМ под формата на дневни графици за доставка, в които са отразени почасовите количества, които **ИЗПЪЛНИТЕЛЯТ** доставя и продава на **ВЪЗЛОЖИТЕЛЯ** по силата и при условията на настоящия Договор.

**(3)** По отношение на планирането и договарянето на конкретни количества нетна активна електрическа енергия се прилагат ПТЕЕ. Съответните действия по планирането и договарянето се извършват от **ИЗПЪЛНИТЕЛЯ**, в качеството му на координатор на стандартната балансираща група.

**Чл.2.** С подписването на този Договор **ВЪЗЛОЖИТЕЛЯТ** става член на балансиращата група на **ИЗПЪЛНИТЕЛЯ**, а **ИЗПЪЛНИТЕЛЯТ** се задължава да регистрира **ВЪЗЛОЖИТЕЛЯ** като участник в групата – непряк член, съгласно ПТЕЕ. В този случай отклоненията от заявените количества електрическа енергия за всеки период на сетълмент в дневните графици за доставка и тяхното заплащане се уреждат от координатора на балансиращата група, като всички разходи/приходи по балансирането ще са за сметка на **ИЗПЪЛНИТЕЛЯ.**

**Чл.3.** **(1)** Доставката на количества нетна активна електрическа енергия за новопридобити по време на действието на договора обекти/партиди се осъществява при условията на чл. 21 от договора.

**(2)** При отчисляване на обекти/партиди през срока на действие на този договор, **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ.**

**ІІ. СРОК И МЯСТО НА ИЗПЪЛНЕНИЕ НА ДОГОВОРА**

**Чл. 4.** Настоящият договор се сключва за срок от 12 /дванадесет/ месеца, считано от датата на регистрация на първия регистриран график, но не по-рано от 01.01.2019 година.

**Чл. 5.** Място на изпълнение на доставката – Административната сграда на Районната здравноосигурителна каса – Видин с адрес гр. Видин, бул. „Панония“ №2:

**ІІІ. ЦЕНА И ПЛАЩАНЕ**

**Чл.6. (1)** Цената за доставка на един кWh нетна активна електрическа енергия ниско напрежение е в размер на .........(........................................................) лева без ДДС и не подлежи на промяна през целия му срок на действие.

**(2)** Максималната стойност на договора е в размер до **20 000,00** (двадесет хиляди) лева без ДДС и се формира на базата на направените през времето на действие на договора доставки на нетна активна електрическа енергия, стойност за „задължение към обществото”, по действащо решение на КЕВР за одобрена „цена задължение към обществото”, при наличие на такова; косвени данъци (акциз и ДДС) начислени по начина и в размера на действащите, по време на договора ставки, съгласно Закона за акцизите и данъчните складове и Закона за данък върху добавената стойност; такси за пренос и достъп към електроразпределителната и електропреносната мрежи.

**(3)** Цените по ал. 1 са крайни и в тях са включени всички разходи по доставката. В балансиращата група допълнително няма да се начисляват суми за излишък и недостиг, нито такса за участие в балансиращата група.

**(4)** В случаите на небаланси на електрическа енергия, същите са за сметка на **ИЗПЪЛНИТЕЛЯ**.

**Чл.7.** **(1)** Плащането се извършва по банков път, ежемесечно – в срок до 20 работни дни след получаване и потвърждаване на фактурата за реално доставеното през отчетния календарен месец количество електрическа енергия, отчетено и документирано по реда на раздел ІV.

**(2)** Плащанията се извършват от **ВЪЗЛОЖИТЕЛЯ** в български левове, с платежно нареждане по банкова сметка, посочена от **ИЗПЪЛНИТЕЛЯ**, както следва:

Банка: ...............................

IBAN: .................................

BIC: ...................................

**(3) ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 2 в срок от 3 (три) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**(4)** Когато **ИЗПЪЛНИТЕЛЯТ** е сключил договор/договори за подизпълнение, **ВЪЗЛОЖИТЕЛЯТ** извършва окончателно плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/подизпълнителите за изпълнените от тях работи.

**ІV. ОТЧИТАНЕ И ДОКУМЕНТИРАНЕ НА ДОСТАВЕНАТА И ПОЛУЧЕНА ЕЛЕКТРИЧЕСКА ЕНЕРГИЯ**

**Чл.8.** Измерването на доставяните количества електрическа енергия се извършва в мястото на доставка на обекта в съответствие с изискванията на ПТЕЕ и ПИКЕЕ, като:

**1.** средствата за търговско измерване и тези за контролно измерване трябва да отговарят на съответните нормативно-технически документи по отношение на технически и метрологични изисквания и характеристики, описание и точност.

**2.** отчитането на средствата за измерване се извършва в сроковете и съгласно изискванията, определени в ПТЕЕ и ПИКЕЕ.

**Чл.9.** Количествата електрическа енергия, продадени и закупени по този договор се определят съгласно данните, предоставени от ОЕМ на страните или от средствата за контролно мерене на **ВЪЗЛОЖИТЕЛЯ**.

**Чл.10.** При установяване на различия между доставените и фактурираните количества и след направено искане от другата страна, всяка от страните е длъжна да предостави на другата страна в срок от 3 /три/ работни дни притежавана от нея документация, удостоверяваща количествата, доставките и получаванията на електрическа енергия, с цел да се определи причината за различията.

**V. ПРЕХВЪРЛЯНЕ НА СОБСТВЕНОСТТА И РИСКА**

**Чл.11.** Прехвърлянето на собствеността върху доставяните количества електрическа енергия се осъществява в момента на постъпването на тези количества в мястото на доставка.

**Чл.12. (1)** **ИЗПЪЛНИТЕЛЯТ** поема всички разходи, свързани с доставянето на електрическата енергия и носи риска от недоставянето на договорените количества в мястото на доставка.

**(2)** **ВЪЗЛОЖИТЕЛЯТ** поема всички разходи, свързани с получаването и използването на електрическата енергия и носи риска за погиването на договорените количества след постъпването им в мястото на доставка.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ И ВЪЗЛОЖИТЕЛЯ**

**Чл.13. (1)** **ИЗПЪЛНИТЕЛЯТ** има право:

**1.** да получи стойността на изпълнената доставка при условията и в сроковете, посочени в настоящия договор;

**2.** да иска от **ВЪЗЛОЖИТЕЛЯ** необходимото съдействие за осъществяване на работата по договора.

**(2)** **ИЗПЪЛНИТЕЛЯТ е длъжен**:

1. да спазва разпоредбите и правилата, заложени в Закона за енергетиката (ЗЕ) и наредбите към него, както и ПТЕЕ и разпорежданията на Оператор на електропреносна мрежа(ОЕМ) така, че да не бъде отстранен от пазара на балансираща енергия.

2. да извършва всички необходими действия, съгласно действащите към момента ПТЕЕ, така че да осигури изпълнението на настоящия договор.

3. да включи **ВЪЗЛОЖИТЕЛЯ** в пазара на балансираща енергия, чрез изграждане на стандартна балансираща група с координатор **ИЗПЪЛНИТЕЛЯ**, без **ВЪЗЛОЖИТЕЛЯТ** да заплаща такса за участие и да регистрира **ВЪЗЛОЖИТЕЛЯ** като участник в стандартната балансираща група - непряк член съгласно ПТЕЕ.

4. да осъществява задълженията на координатор на стандартна балансираща група, с пълно администриране на информационния поток с „ЕСО“ ЕАД и поемане на разходите за небаланси.

5. да извършва с необходимото качество доставка чрез продажба на договорената нетна електрическа енергия на мястото на доставяне, съгласно чл. 5 от договора.

6. да издава за всеки обект фактури за полученото от **ВЪЗЛОЖИТЕЛЯ** количество електрическа енергия.

7. да уведомява **ВЪЗЛОЖИТЕЛЯ** в най-краткия обективно възможен срок при: промяна на лицата, които го представляват или са упълномощени да извършват действия по изпълнението на този договор, промяна в данните по регистрация, в данните, необходими за издаване на данъчни фактури и др.

8. в качеството си на координатор на стандартната балансираща група – да осигурява прогнозиране на потреблението на **ВЪЗЛОЖИТЕЛЯ** и да извършва планиране и договаряне на конкретни количества нетна активна електрическа енергия, съобразно ПТЕЕ, като разпорежда от името на **ВЪЗЛОЖИТЕЛЯ** графиците за доставка пред „ЕСО“ ЕАД.

9. да сключи договор за подизпълнение, ако е обявил в офертата си ползването на подизпълнители, както и да предостави на **ВЪЗЛОЖИТЕЛЯ** информация за плащанията по договорите за подизпълнение.

**Чл. 14**. **(1)** **ВЪЗЛОЖИТЕЛЯТ** има право:

1. да дава писмени и устни указания и препоръки относно изпълнението на дейностите по настоящия договор;

2. да изисква всякаква информация от **ИЗПЪЛНИТЕЛЯ**, свързана с предмета на настоящия договор, включително информация за установени нередности;

3. да указва на **ИЗПЪЛНИТЕЛЯ** необходимостта от предприемане на действия за отстраняване на отклонения и недостатъци в хода на изпълнението на поръчката;

4. да изисква от **ИЗПЪЛНИТЕЛЯ** да сключи и да му представи договори за подизпълнение с посочените в офертата му подизпълнители.

**(2)** **ВЪЗЛОЖИТЕЛЯТ** **е длъжен:**

1. да спазва разпоредбите и правилата, заложени в ЗЕ и наредбите към него, както и ПТЕЕ, за да не бъда отстранен от пазара на балансираща енергия.

2. да извършва всички необходими действия и да оказва пълно съдействие на **ИЗПЪЛНИТЕЛЯ** за осъществяване на задълженията му по предмета на договора.

3. да купува и приема договорените количества електрическа енергия в мястото на доставка, съгласно уговореното в настоящия договор.

4. да заплаща на **ИЗПЪЛНИТЕЛЯ** по договорения ред цената на доставените съобразно определения в настоящия договор ред количества електрическа енергия.

5. да уведомява **ИЗПЪЛНИТЕЛЯ** с писмено предизвестие 10 /десет/ работни дни преди провеждане на планирани ремонти и други планирани дейности по своите съоръжения с уточнени период на провеждане на ремонта и прогнози за изменение на средночасовите товари и/или всички останали дейности, които биха повлияли върху договореното изпълнение.

6. в случай на непредвидени изменения и/или непредвидени големи ремонти или дълготрайна невъзможност за електропотребление – в срок до 3/три/ работни дни от възникване на събитието да уведоми писмено **ИЗПЪЛНИТЕЛЯ** за промяна на количеството потребявана енергия и очакваната продължителност на събитието.

7. По разпореждане на ОЕМ, съгласно ПТЕЕ, **ВЪЗЛОЖИТЕЛЯТ** ще увеличава, намалява и/или прекъсва изпълнението на задължението си за получаване на електрическа енергия или ще извършва всяко друго действие, разпоредено от ОЕМ, при условие, че такова увеличаване, намаляване, прекъсване и съкращаване, по преценката на ОЕМ се налага от ограничения в електроенергийната система. Отношенията на страните се уреждат съгласно ПТЕЕ.

**VІI. ФОРСМАЖОРНИ СЪБИТИЯ**

**Чл.15.** Страните по настоящия договор не носят отговорност за неизпълнение на задълженията си при настъпване на форсмажорно събитие (непреодолима сила).

**Чл.16.** Страната, която е засегната от форсмажорно събитие следва в срок до 10 /десет/ дни след установяване на събитието да уведоми другата страна за неговото настъпване.

**Чл.17.** Страната, която се позовава на форсмажор следва да предостави на другата страна официален документ за появата, естеството и размера на форсмажорното събитие и оценка на неговите вероятни последици и продължителност.

**Чл.18.** Страните не носят отговорност една спрямо друга по отношение на вреди, претърпени като последица от форсмажорно събитие.

**Чл.19.** Страните възобновяват изпълнението на задълженият си по настоящия договор веднага след отпадане на форсмажорното събитие. Ако непреодолимата сила трае толкова, че Възложителят вече няма интерес от изпълнението, той има право да прекрати договора.

**Чл.20.** Под форсмажорно събитие се разбира обстоятелство от обективен характер, което е възникнало след сключване на договора, не е могло да бъде предвидено и не зависи от волята на страните, което прави изпълнението му невъзможно, като пожар, производствени аварии, военни действия, природни бедствия, бури, проливни дъждове, земетресения и др., а така също и правителствени забрани, безредици и др.

**VІІI . ДОСТАВКА ПРИ НОВОПРИДОБИТИ ОБЕКТИ/ПАРТИДИ**

**Чл. 21. (1)** Възлагането на допълнителна доставка при новопридобити обекти/партиди се счита за упражнено, след изрична писмена заявка от страна на **ВЪЗЛОЖИТЕЛЯ** до **ИЗПЪЛНИТЕЛЯ**.

**(2)** Заявката по ал. 1 съдържа цялата налична информация при **ВЪЗЛОЖИТЕЛЯ**, необходима на **ИЗПЪЛНИТЕЛЯ** за включването на новата партида в пазара на балансираща енергия.

**(3)** Доставката на допълнителните количества следва да се извърши до изтичане на срока по чл. 4 от договора.

**(4)** За допълнително заявената доставка са приложими всички останали условия от настоящия договор.

**IX. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл.22.** Гаранцията за изпълнение на договора - парична или безусловна и неотменима банкова гаранция или застраховка, която обезпечава изпълнението чрез покритие на отговорността на изпълнителя, е в размер на 3 (три) % от стойността по чл. 6, ал. 3 без ДДС.

**(2)** Гаранцията под формата на парична гаранция се представя по сметката на **ВЪЗЛОЖИТЕЛЯ** в Банка……………….., IBAN …………………., BIC …………………….

**(3)** Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение на целия период на действие, са за сметка на **ИЗПЪЛНИТЕЛЯ**.

**(4)** В случай, че банката, издала гаранцията за изпълнение на договора, е обявена в несъстоятелност, изпадне в неплатежоспособност, свръхзадлъжнялост, отнеме й се лиценза или откаже да заплати определената от **ВЪЗЛОЖИТЕЛЯ** сума, **ВЪЗЛОЖИТЕЛЯТ** има право да поиска, а **ИЗПЪЛНИТЕЛЯТ** е длъжен да предостави в срок от 5 (пет) работни дни от направеното искане съответната заместваща гаранция за изпълнение на договора.

**(5)** **ИЗПЪЛНИТЕЛЯТ** е длъжен да поддържа валидността на банковата гаранция за изпълнение/застраховката в срок 90 дни след изтичане на срока на договора по чл. 4. Ако в банковата гаранция за изпълнение/застраховката е посочена дата, като срок на валидност и този срок изтича преди срока на договора по чл. 4, **ИЗПЪЛНИТЕЛЯТ** е длъжен, до 10 дни преди посочената дата, да представи банкова гаранция/застраховка с удължена валидност, съгласно ал.1.

**(6)** В случай, че **ИЗПЪЛНИТЕЛЯТ** не удължи валидността на банковата гаранция/застраховката, съгласно ал.1, **ВЪЗЛОЖИТЕЛЯТ** има право да отправи към банката/застрахователя писмено искане за плащане в полза на **ВЪЗЛОЖИТЕЛЯ** или да прихване стойността на гаранцията от сумата за плащане и да задържи гаранцията за изпълнение под формата на паричен депозит.

**(7)** Гаранцията за изпълнение служи за обезпечаване на вземанията на **ВЪЗЛОЖИТЕЛЯТ** срещу **ИЗПЪЛНИТЕЛЯ** за обезщетяване на вреди и загуби, причинени от неизпълнение или неточно изпълнение на задълженията на **ИЗПЪЛНИТЕЛЯ** по договора.

**(8)** **ВЪЗЛОЖИТЕЛЯТ** има право да усвои сумата на гаранцията за изпълнение, частично или изцяло, като обезщетение за нанесени вреди и/или дължими неустойки поради неизпълнение от **ИЗПЪЛНИТЕЛЯ** на някое от задълженията му по договора в установените в него срокове.

**(9)** В случай, че преди изтичането на договора **ВЪЗЛОЖИТЕЛЯТ** усвои гаранцията или части от нея, поради възникнало основание, **ИЗПЪЛНИТЕЛЯТ** се задължава, в срок до 7 /седем/ календарни дни да възстанови гаранцията в пълен размер.

**Чл.23.** **ВЪЗЛОЖИТЕЛЯТ** не дължи на **ИЗПЪЛНИТЕЛЯ** лихви върху сумите по гаранцията за изпълнение за времето, през което тези суми законно се престояли при него.

**X. НЕИЗПЪЛНЕНИЕ И НЕУСТОЙКИ**

**Чл.24.** При пълно неизпълнение на договора от **ИЗПЪЛНИТЕЛЯ**, **ВЪЗЛОЖИТЕЛЯТ** задържа гаранцията за изпълнение на договора за обезщетяване на вредите от неизпълнението.

**Чл.25.** При частично и некачествено изпълнение на поетите с настоящия договор задължения, **ИЗПЪЛНИТЕЛЯТ** дължи неустойка на **ВЪЗЛОЖИТЕЛЯТ** в размер на 20 % (двадесет процента) от стойността на съответните неизпълнени/некачествено изпълнени доставки.

**Чл.26.** Предвидените неустойки по този договор обезпечават изпълнението на задълженията на **ИЗПЪЛНИТЕЛЯ** и служат като обезщетение за вредите от неизпълнението, без да е нужно те да се доказват, като **ВЪЗЛОЖИТЕЛЯТ** може да иска обезщетение и за по-големи вреди съгласно чл.92, ал.1 от ЗЗД.

**Чл.27.** Неустойките се дължат в тридесет дневен срок от установяване на неизпълнението и се удържат от следващо плащане към **ИЗПЪЛНИТЕЛЯТ** и/или от гаранцията за изпълнение на договора по преценка на **ВЪЗЛОЖИТЕЛЯ**.

**Чл.28.** Плащането на неустойка не освобождава страната от изпълнение на договорните задължения.

**Чл.29. ИЗПЪЛНИТЕЛЯТ** дължи на **ВЪЗЛОЖИТЕЛЯ** и обезщетение за претърпените загуби и пропуснати ползи, ако те надхвърлят стойността на неустойката.

**ХI . ПРЕКРАТЯВАНЕ НА ДОГОВОРА**

**Чл.30.** Настоящият договор се прекратява, както следва:

1. С изтичане срока на договора;

2. С достигане на сумата по чл.6, ал.2 от договора;

3. по взаимно съгласие между страните, изразено в писмена форма;

4. при доказана обективна невъзможност за изпълнение на договора от страна на **ИЗПЪЛНИТЕЛЯ**;

5. при виновно неизпълнение на задължения по договора от страна на **ИЗПЪЛНИТЕЛЯ** с едномесечно предизвестие. В този случай **ВЪЗЛОЖИТЕЛЯТ** има право да задържи внесената гаранция;

6. при прекратяване на лиценза на **ИЗПЪЛНИТЕЛЯ** в регистъра на КЕВР. В този случай **ВЪЗЛОЖИТЕЛЯТ** има право да задържи внесената гаранция.

**Чл.31.** Договорът се прекратява, когато са настъпили съществени промени във финансирането на обществената поръчка – предмет на договора, извън правомощията на **ВЪЗЛОЖИТЕЛЯ**, които той не е могъл или не е бил длъжен да предвиди или да предотврати, с писмено уведомление от **ВЪЗЛОЖИТЕЛЯ** отправено до **ИЗПЪЛНИТЕЛЯ**, веднага след настъпване на обстоятелствата.

**Чл.32. (1)** **ВЪЗЛОЖИТЕЛЯТ** прекратява едностранно договора без предизвестие, когато възникне конфликт на интереси по смисъла на чл. 57 от Регламент (ЕО, Евратом) 966/2012 г. на Европейския парламент и на Съвета относно финансовите правила, приложими за общия бюджет на Съюза и за отмяна на Регламент на Съвета (EO, Евратом) № 1605/2002 г.

**(2) ВЪЗЛОЖИТЕЛЯТ** може да прекрати договора без предизвестие, когато **ИЗПЪЛНИТЕЛЯТ**:

1. забави изпълнението на някое от задълженията си по договора с повече от 15 (петнадесет) работни дни;

2. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

3. смени декларирания в офертата си подизпълнител/подизпълнители и/или включи подизпълнител по време на изпълнение на договора без да са налице обстоятелствата по чл. 66, ал. 11 от ЗОП;

4. бъде обявен в несъстоятелност или когато е в производство по несъстоятелност или ликвидация.

5. на основание чл. 5, ал. 1, т. 3, б. „б“ от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, когато се установи, че въз основа на неверни данни **ИЗПЪЛНИТЕЛЯТ** е приложил изключението по чл. 4 от същия закон. В този случай **ВЪЗЛОЖИТЕЛЯТ** не дължи връщане на гаранцията за изпълнение и заплащане на извършените работи, а получените плащания подлежат на незабавно възстановяване от **ИЗПЪЛНИТЕЛЯ** ведно със законната лихва. В случай че обществената поръчка е изпълнена **ИЗПЪЛНИТЕЛЯТ** трябва да възстанови всички получени суми ведно със законната лихва, като **ВЪЗЛОЖИТЕЛЯТ** не дължи компенсации и обезщетения;

6. когато се установи, че **ИЗПЪЛНИТЕЛЯТ** я е декларирал неверни данни в декларацията по чл. 6, ал. 2 от Закона за мерките срещу изпирането на пари.

**(3)** **ВЪЗЛОЖИТЕЛЯТ** може да прекрати договора едностранно с 30 (тридесет) дневно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършената от страна на **ИЗПЪЛНИТЕЛЯ** част от договора.

**(4)** **ВЪЗЛОЖИТЕЛЯТ** има право да прекрати договора с 10 дневно предизвестие при възникване на обстоятелствата по чл. 118, ал. 1, т. 1 от ЗОП.

**(5)** **ВЪЗЛОЖИТЕЛЯТ** има право да прекрати без предизвестие договора за обществена поръчка при възникване на обстоятелствата по чл. 118, ал. 1, т. 2 или 3 от ЗОП във връзка с чл. 73, т. 1 от ППЗОП.

**(6)** При прекратяване на договора на някое от основанията по чл. 118, ал. 1, т. 2 и 3 от ЗОП **ВЪЗЛОЖИТЕЛЯТ** не дължи обезщетение за претърпените вреди от прекратяването на договора.

**ХII. ЗАКЛЮЧИТЕЛНИ РАЗПОРЕДБИ**

**Чл.33.** Изменение на настоящия договор се допуска по изключение, при условията на чл. 116 от ЗОП.

**Чл.34.** Всички спорове по този договор ще се уреждат чрез преговори между страните, а при непостигане на съгласие – ще се отнасят за решаване от компетентния съд в Република България.

**Чл.35. (1)** Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с обичайната дейност на страните, търговската дейност, техническите процеси, проекти или финанси на страните, свързани с изпълнението на обществената поръчка.

**(2)** Правилото по предходната алинея не се прилага по отношение на задължителната информация, която **ВЪЗЛОЖИТЕЛЯТ** представя на Агенцията по обществени поръчки съобразно реда, предвиден в ЗОП.

**Чл.36.** За всички неуредени в този договор въпроси се прилагат разпоредбите на действащо българско законодателство.

**Чл.37.** Страните по настоящия договор следва да отправят всички съобщения и уведомления помежду си само в писмена форма, като за валидни се считат адресите, посочени на страница първа от договора.

Приложения, неразделна част от договора:

1. Технически спецификации и изисквания към Изпълнителя за изпълнението на поръчката;
2. Техническо предложение на Изпълнителя;
3. Ценово предложение на Изпълнителя.

Настоящият договор се подписа в два еднообразни екземпляра по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**

............................. ..............................