**РАЙОННА ЗДРАВНООСИГУРИТЕЛНА КАСА - ВИДИН**

3700 - Видин, адрес: бул. “ПАНОНИЯ” № 2, ПК 2.

Технически сътрудник – 609-810

**УТВЪРЖДАВАМ:**

**ДИРЕКТОР НА РЗОК ВИДИН:**

**/Д-р ВЛАДИМИР ВЪЛЧЕВ/**

ДОКУМЕНТАЦИЯ

ЗА ОБЩЕСТВЕНА ПОРЪЧКА С ПРЕДМЕТ:

**„Избор на доставчик на активна нетна електрическа енергия и координатор на балансираща група за ниско напрежение за нуждите на РЗОК - Видин“**

Видин, 2018 г.

## Съдържание:

1. Решение за откриване на процедурата
2. Обявление за обществена поръчка
3. Указания към участниците за реда и условията за участие
4. Технически изисквания и спецификации
5. Проект на договор
6. Приложения от 1 до 10, включително.

**РАЙОННА ЗДРАВНООСИГУРИТЕЛНА КАСА - ВИДИН**

3700 - Видин, адрес: бул. “ПАНОНИЯ” № 2, ПК 2.

Технически сътрудник – 609-810

**УКАЗАНИЯ**

**КЪМ УЧАСТНИЦИТЕ ЗА РЕДА И УСЛОВИЯТА ЗА УЧАСТИЕ**

**УВАЖАЕМИ ДАМИ И ГОСПОДА**,

Районна здравноосигурителна каса Видин, с адрес: гр. Видин, бул. „Панония" № 2 отправя покана към всички заинтересовани лица за участие в открита процедура за възлагане на обществена поръчка с предмет: **„Избор на доставчик на активна нетна електрическа енергия и координатор на балансираща група за ниско напрежение за нуждите на РЗОК - Видин“**.

Настоящата документация ще Ви помогне да се запознаете с условията и да подготвите своите оферти за участие в тази процедура по чл. 74 във връзка с чл. 18, ал. 1, т. 1 от Закона за обществените поръчки (ЗОП). За всички неуредени в настоящата документация за участие въпроси следва да се прилагат правилата на ЗОП и Правилника за прилагане на Закона за обществените поръчки (ППЗОП).

Всеки участник в процедурата следва да се запознае със ЗОП и ППЗОП по отношение на всички въпроси, които не са обстоятелствено описани в тази документация.

При наличие на противоречие между тази документация и разпоредбите на Закона за обществените поръчки, съответно ППЗОП, се прилагат разпоредбите на нормативния акт.

Участниците в процедурата следва да прегледат и да се съобразят с всички указания, образци, условия и изисквания, посочени в документацията.

В съответствие с чл. 23 от ППЗОП възложителят осигурява неограничен пълен, безплатен и пряк достъп до всички документи за поръчката, публикувани на профила на купувача.

Съгласно чл. 33, ал. 1 от ЗОП до 10 (десет) дни преди изтичане на срока за получаване на офертите, всяко лице може да поиска писмено от възложителя разяснения по решението, обявлението и документацията за обществената поръчка.

Възложителят предоставя разясненията в 4-дневен срок от получаване на искането. В разясненията не се посочва лицето, направило запитването. Възложителят не предоставя разяснения, ако искането е постъпило след срока по чл. 33, ал. 1 от ЗОП. Разясненията се предоставят чрез публикуване на профила на купувача в обявената процедура.

Офертите на участниците ще се приемат в деловодството на Районна здравноосигурителна каса Видин, с адрес: гр. Видин, бул. „Панония" № 2, всеки работен ден от 8.00 до 17.00 часа до крайната дата и час за приемане на офертите, посочени в обявлението на поръчката.

Офертите ще бъдат разгледани от комисия за разглеждане, оценка и класиране, която ще започне своята работа на датата и часа за отваряне на офертите, определени в обявлението, в сградата на Районна здравноосигурителна каса Видин, с адрес: гр. Видин, бул. „Панония" № 2.

В съответствие с изискванията на чл. 57, ал. 3 от ППЗОП не по-късно от 2 (два) работни дни преди датата на отваряне на ценовите предложения комисията ще обяви чрез съобщение в профила на купувача в обявената процедура датата, часа и мястото на отварянето.

Отварянето на офертите и отварянето на плика с ценовото предложение е публично и на него могат да присъстват участниците в процедурата или техни упълномощени представители, както и представители на средствата за масово осведомяване. Представителите се допускат при представяне на документ за самоличност и съответното пълномощно (извън случаите на законно представителство).

**РАЗДЕЛ I**

**ОПИСАНИЕ НА ОБЕКТА НА ДОСТАВКА И ПРЕДМЕТА НА ПОРЪЧКАТА**

1. ***Описание на обекта на доставка***

Обектът на доставка е Административната сграда на Районната здравноосигурителна каса – Видин. Същата се намира на адрес: бул. „Панония“, № 2. Този обект е присъединен към разпределителната мрежа НН – 0,4 kV на „ЧЕЗ Разпределение България” АД. Горепосочения обект е с Абонатен №81600095 и точка на измерване 32Z1030026336630.

Административната сграда има основно захранване с предоставена мощност 45 kW от ТП 149 „Аптечно” и резервно захранване с предоставена мощност 90 kW от ТП „Видахим”. Категорията на електрозахранване е трета, а нивата на напрежение в горепосочените ТП – 10/0,4 kV. Двойното захранване е с изградена система за АВР.

Направената справка по фактури за 2017 година показва следното:

* общо консумирана електрическа енергия - 87,3 MWh
* разпределението по месеци е относително равномерно с колебания в диапазона +/-15%.

1. ***Предмет на поръчката:***

***Избор на доставчик на активна нетна електрическа енергия и координатор на балансираща група за ниско напрежение за нуждите на РЗОК - Видин.***

Доставката на електрическа енергия трябва да бъде в съответствие с действащите нормативни документи: Закон за енергетиката /ЗЕ/, Правилата за търговия с електрическа енергия /ПТЕЕ/ и Правила за измерване на количеството електрическа енергия /ПИКЕЕ/.

По отношение на планирането и договарянето на конкретните количества нетна активна електрическа енергия се прилагат ПТЕЕ.

Участникът, избран за изпълнител следва да предложи комбиниран Договор за доставка по смисъла на ПТЕЕ – Възложителя заплаща на Изпълнителя по обща фактура сумата за изразходваното количество еленергия и мрежовите такси, включително „акциз” и „такса задължения към обществото”.

След провеждане на процедурата избраният Изпълнител се задължава да извърши следното:

***А/*** Изготвяне на всички необходими документи за регистрация на обекта на Възложителя на Свободния пазар на електроенергия и да извърши пълната процедура по регистрацията.

***Б/*** Включване на Възложителя, като непряк член на балансиращата група на Изпълнителя, съгласно ПТЕЕ, без Възложителя да заплаща такса за регистрация и участие.

***В/*** Енергиен мониторинг – прогнозиране на количествата потребена електрическа енергия за обекта на Възложителя и съставяне на почасови графици на потребление. Известяване /регистриране/ на почасовите графици в MMS на ЕСО, както и извършване на всички необходими дейности, свързани с участието на Възложителя на Свободния пазар на електрическа енергия, съгласно горепосочените нормативни документи.

***Г/*** Доставка на необходимите количества нетна активна електрическа енергия на страна ниско напрежение, посочени в т.3, с възможни отклонения за повишаване или понижаване на количествата. Така прогнозираното количество електрическа енергия не задължава Възложителя да го потреби. Същият си запазва правото на промяна на потребяваното количество в зависимост от възникналата необходимост, като Изпълнителят се задължава да достави в пълен обем нужното количество електроенергия за денонощие, месец и за договорения период на доставката.

1. ***Прогнозни количества на потребената електрическа енергия за едногодишен период***

Необходимото прогнозно количество активна електрическа енергия за дванадесет месеца /срока на договора/ е определено на базата на отчетените количества за минал период от 12 месеца и е оценено на ***87 MWh***. Разпределено по тарифни зони приблизителното съотношение е 80 % дневна тарифна зона и 20 % нощна тарифна зона.

Посоченото прогнозно количество за потребление на електроенергия за срока на Договора – 12 /дванадесет/ месеца не задължава Възложителя да го потреби. За срока на Договора Възложителя има право да присъединява и нови обекти с нови инсталирани мощности, като си запазва правото на промяна в прогнозното количество в положителна или отрицателна посока според възникналите обстоятелства. Задължение на Възложителя е да уведоми своевременно Изпълнителя за всяка възникнала промяна.

***4. Срок за изпълнение на поръчката***

Доставката на нетна активна електрическа енергия на страна ниско напрежение започва след регистрацията на обекта на РЗОК-Видин на Свободния пазар на електроенергия и е за период от дванадесет месеца /една календарна година/, считано от датата на потвърждаване на първия график за доставка на електрическа енергия, като Изпълнителят уведомява писмено Възложителя за потвърждението.

***5. Прогнозна стойност***

Прогнозната стойност за обхвата на цялата обществена поръчка е 20 000,00лв., без ДДС и включва следните компоненти: стойност на потребеното количество активна електрическа енергия; стойност за „задължение към обществото”, по действащо решение на КЕВР за одобрена „цена за задължение към обществото”, при наличие на такова; косвени данъци (акциз и ДДС) начислени по начина и в размера на действащите, по време на договора ставки, съгласно Закона за акцизите и данъчните складове и Закона за данък върху добавената стойност; такси за пренос и достъп към електроразпределителната и електропреносната мрежи.

***6. Срок на валидност на офертите***:

Офертите следва да бъдат със срок на валидност 4 (четири) месеца, считано от крайния срок за получаването им.

**РАЗДЕЛ II**

**КРИТЕРИИ ЗА ПОДБОР НА УЧАСТНИЦИТЕ**

1. ***Технически и професионални способности***

В откритата процедура за избор на Изпълнител може да участва всяко юридическо лице, което притежава следната правоспособност за упражняване на професионална дейност:

1.1.Лицензия за търговия с електрическа енергия с права и задължения на координатор на стандартна балансираща група, в съответствие с чл.39 от Закона за енергетиката.

*За доказване на съответствието* по т.1.1. участниците в процедурата следва да представят информация за притежаване на лицензия с обхват „Търговия с електрическа енергия”, с включени в същата права и задължения, свързани с дейността „координатор на балансираща група”, издадена от Комисията за енергийно и водно регулиране /КЕВР/.

1.2. Участникът да е регистриран в ЕСО ЕАД като търговец на електрическа енергия и като координатор на стандартна балансираща група с посочен кодов номер и статус „активен”.

*За доказване на съответствието* по т.1.2. участниците следва да представят информация за валидна регистрация.

На етап сключване на договор, участникът, избран за Изпълнител следва да представи:

- заверено копие на валидна лицензия за дейността „Търговия с електрическа енергия”, включително и за дейността „Координатор на стандартна балансираща група” в съответствие със ЗЕ и другите относими нормативни актове, както и административните актове, издадени от КЕВР.

- заверено копие или оригинал на документ, издаден от ЕСО ЕАД, че е регистриран в ЕСО ЕАД като търговец на електрическа енергия и като координатор на стандартна балансираща група с посочен кодов номер и статус „активен”.

Възложителят може по всяко време да изисква от учасниците в процедурата представяне на документи, чрез които се доказва посочената информация, съгласно чл.64,ал.1 от ЗОП, когато това е необходимо за законосъобразно провеждане на процедурата.

Участникът, определен за Изпълнител, представя преди сключване на договора документите, чрез които се доказва съответствието му с поставените от Възложителя критерии за технически и професионални способности, съгласно чл.67, ал.6 във връзка с чл.64, ал.1,т.2 от ЗОП.

Участниците в процедурата следва да разполагат със следния опит за изпълнение на поръчката:

* Минимално изискване – да имат изпълнена минимум една доставка, която е идентична или сходна с предмета на настоящата обществена поръчка, през последната година до датата на подаване на офертата, за която е представено доказателство за извършената доставка.

Като сходни с предмета на настоящата обществена поръчка, Възложителя приема изпълнението на дейности по доставка на електрическа енергия за мрежи НН при свободно договорени цени.

За доказване наличието на опит за изпълнение на поръчката, участникът следва да представи списък на доставките на активна електрическа енергия в качеството си на координатор на балансираща група, изпълнени през последната година до датата на подаване на оферта. Списъкът следва да съдържа подробно описание на обхвата и обема на дейностите, начална и крайна дата на изпълнението и получателите /възложителите/ на услугите, независимо дали са публични или частни субекти.

Списъкът се представя чрез попълване информацията в част ІV, б. „В“, т. 1б в електронен вид на Единния европейски документ за обществени поръчки (еЕЕДОП).

1. ***След проверка на документацията Възложителя отстранява от участие в процедурата участник, когато:***

2.1.участникът е осъден с влязла в сила присъда, освен ако е реабилитиран за престъпление по чл. 108а, чл.159а-159г,чл.172, чл.192а,чл.194-217, чл. 219-252, чл. 253-260, чл.301-307, чл.321,321а и чл.352-353е от Наказателния кодекс.

2.2. участникът е осъден с влязла в сила присъда, освен ако е реабилитиран за престъпление, аналогично на тези по т.1 в друга държава членка или трета страна.

2.3. участникът има задължения за данъци и задължителни осигурителни вноски по смисъла на на чл. 162, ал.2, т.1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника или други аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечаване на задълженията или задължението е по акт, който не е влязъл в сила.

2.4. е налице неравнопоставеност в случаите по чл. 44,ал.5 от ЗОП.

2.5. е установено, че:

а) участникът е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор

б) участникът не е представил изискваща се информация, свързана с удостоверяване липсата на основания за отстраняване или изпълнението на критериите за подбор

2.6. е установено с влязло в сила наказателно постановление или съдебно решение, чепри изпълнение на договор за обществена поръчка е нарушил чл.118, чл.128, чл.245 и чл. 301-305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е устновен.

2.7. е налице конфликт на интереси, който не може да бъде отстранен.

2.8. е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е прустановил дейността си, а в случай че кандидатът или участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен.

2.9. е сключил споразумение с други лица с цел нарушаване на конкуренцията, когато нарушението е установено с акт на компетентен орган.

2.10. е доказано, че е виновен за неизпълнение на договор за обществена поръчка или на договор за концесия за строителство или за услуга, довела до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора.

2.11. е опитал да:

а/ повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б/ получи информация, която може да му даде неоснователно предимство в процедурата за възлагане на обществена поръчка.

2.12. не отговаря на поставените критерии за подбор или не изпълни друго условие, посочено в обявлението за обществена поръчка или в документацията.

2.13. е представил оферта, която не отговаря на:

а/ предварително обявените условия на поръчката

б/ правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение №10 от ЗОП.

2.14. не е представил в срок обосновката по чл. 72, ал.1 от ЗОП или офертата му не е приета съгласно чл.72,ал.3-5 от ЗОП.

2.15. е свързано лице по смисъла на параграф 1, т.45 от Допълнителните разпоредби на ЗОП с друг участник в процедурата.

***3. Деклариране на лично състояние и съответствие с критериите за подбор***

3.1. При подаване на офертата участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.

3.2. Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен еЕЕДОП, който съдържа информацията по т. 1.

3.3. **Важно!** Съгласно чл. 67, ал. 4 от ЗОП, във връзка с §29, т. 5, „а“ от Преходните и заключителни разпоредби на ЗОП, в сила от 1 април 2018 г., Единният европейски документ за обществени поръчки се представя задължително в електронен вид по образец, утвърден с акт на Европейската комисия.

ЕЕДОП се попълва и представя в електронен вид, подписан цифрово и приложен на подходящ оптичен носител към пакета документи за участие в процедурата, в съответствие с предоставения към настоящата документация стандартен образец. Форматът, в който се предоставя документът, не следва да позволява редактиране на неговото съдържание.

ЕЕДОП се представя в електронен вид, подписан цифрово и приложен на подходящ оптичен носител към пакета документи за участие в процедурата за участника, за всеки подизпълнител и за всяко лице, чиито ресурси ще бъдат ангажирани в изпълнението на поръчката. Когато участникът е обединение, което не е юридическо лице, ЕЕДОП се представя за обединението и за всеки от участниците в обединението. Форматът, в който се предоставя документът не следва да позволява редактиране на неговото съдържание.

В ЕЕДОП се представят данни, относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.

Съгласно чл. 67, ал. 3 ЗОП, участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална.

Съгласно чл. 66, ал. 1 от ЗОП, когато участниците предвиждат участие на подизпълнители, посочват в офертата си всеки подизпълнител и дела от поръчката (обособената позиция), който ще му възложат, като представят и доказателство за поетите от подизпълнителите задължения.

Делът от поръчката (обособената позиция), който ще се изпълнява от подизпълнител се посочва в ЕЕДОП. Участниците предоставят и списък на подизпълнителите, в който са посочени: наименование, ЕИК и вид на дейностите, за всеки посочен подизпълнител.

Електронния ЕЕДОП се подготвя чрез използването на осигурената от Европейската комисия осигурява безплатна услуга за попълване на ЕЕДОП. Системата може да се достъпи чрез Портала за обществени поръчки , секция РОП и е- услуги на Европейската комисия, както и директно на адрес: <https://ec.europa.eu/tools/espd>

3.4. В еЕЕДОП участниците следва да представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.

3.5. Възложителят може да изисква от участниците по всяко време да представят всички или част от документите, чрез които се доказва информацията, посочена в еЕЕДОП, когато това е необходимо за законосъобразното провеждане на процедурата

3.6.Преди сключването на договор участникът, определен за изпълнител следва да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

**Възложителят няма да изисква документи, които вече са му били предоставени или са му служебно известни, или могат да бъдат осигурени чрез пряк и безплатен достъп до националните бази данни на държавите членки.**

**РАЗДЕЛ III**

***СПЕЦИФИЧНИ УСЛОВИЯ***

**1.** Всеки участник следва да изготви своята оферта в съответствие с изискванията на ЗОП, ППЗОП и настоящата документация. При изготвяне на офертата всеки участник трябва да се придържа точно към обявените от възложителя условия. Офертата следва да отговаря на изискванията, посочени в обявлението за откриване на процедурата, настоящата документация и да бъде оформена по приложените към нея образци. Условията в образците от документацията са задължителни за участниците и не могат да бъдат променяни от тях. Образецът на банкова гаранция за изпълнение е примерен.

**2.** Всеки участник в процедура за възлагане на обществена поръчка има право да представи само една оферта.

**3.** Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

**4.** В процедура за възлагане на обществена поръчка едно физическо или юридическо лице може да участва само в едно обединение.

**5.** Офертата не може да се предлага във варианти.

**6.** Свързани лица не могат да бъдат самостоятелни участници в една и съща процедура.

По смисъла на § 2, т. 45 от Допълнителните разпоредби (ДР) на ЗОП **„Свързани лица"** са тези по смисъла на § 1, т. 13 и 14 от допълнителните разпоредби на Закона за публичното предлагане на ценни книжа.

По смисъла на § 1, т. 13 от допълнителните разпоредби на Закона за публичното предлагане на ценни книжа **„Свързани лица"** са:

а) лицата, едното от които контролира другото лице или негово дъщерно дружество;

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

По смисъла на § 1, т. 14 от допълнителните разпоредби на Закона за публичното предлагане на ценни книжа **„Контрол"** е налице, когато едно лице:

а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

б) може да определя пряко или непряко повече от половината от членовете на управителния или контролния орган на едно юридическо лице; или

в) може по друг начин да упражнява решаващо влияние върху вземането на решения във връзка с дейността на юридическо лице.

**РАЗДЕЛ IV**

**КРИТЕРИИ ЗА ВЪЗЛАГАНЕ И ОЦЕНКА НА ОБЩЕСТВЕНАТА ПОРЪЧКА**

Критерият за възлагане и оценка на обществената поръчка е: ***най-ниска цена на доставяната електрическа енергия.***

На оценяване подлежат само офертите, които не са отстранени от участие (отговарят на изискванията на ВЪЗЛОЖИТЕЛЯ).

***А. ПОДГОТОВКА И СЪДЪРЖАНИЕ НА ЦЕНОВОТО ПРЕДЛОЖЕНИЕ***

1. Предложената цена за един kWh следва да бъде в лева, без ДДС, да е крайна и без в балансиращата група допълнително да се начисляват суми за излишък и недостиг на небалансите.

2. В цената да не се включват акциз и такса „задължение към обществото“, които се определят със Закон и от КЕВР

***Б. КЛАСИРАНЕ НА УЧАСТНИЦИТЕ***

Класирането на участниците се извършва съгласно предложената от тях цена, във възходящ ред (най-ниската предложена цена се класира на първо място).

Ако един или повече участници предложат една и съща цена, комисията процедира съгласно разпоредбата на чл. 58 от ППЗОП.

***В. НАЧИН НА ПЛАЩАНЕ***

1. Възложителят заплаща веднъж месечно действително изразходваната активна електрическа енергия, отчетена по измервателните уреди на съответните измервателни точки, по определената в договора единична цена за един kWh, съгласно Ценовото предложение, с ДДС. Допълнително се начисляват само акциз по чл. 20, ал. 2 т.17 от ЗАДС и определената с решение на КЕВР такса „задължения към обществото“ и всички мрежови услуги.

2. Изпълнителят издава ежемесечно обща фактура за обекта на доставката, посочен в Раздел I.

3. Възложителят заплаща на Изпълнителя по банков път дължимите суми в срок до 20 /двадесет/ работни дни след получаване на фактурата.

**РАЗДЕЛ V**

**ГАРАНЦИЯ ЗА ИЗПЪЛНЕНИЕ**

Възложителят определя гаранция за изпълнение в размер на 3 % (три на сто) от максимално допустимата стойност на договора за изпълнение на обществената поръчка, без ДДС.

Гаранцията се предоставя в една от следните форми:

1. парична сума, внесена по банкова сметка на ВЪЗЛОЖИТЕЛЯ, **или**
2. банкова гаранция – безусловна и неотменяема банкова гаранция за изпълнение на договора в оригинал, издадена от банка в полза на възложителя, по примерен образец, приложение към документациятаили по образец на банката издател, ако в нея се съдържат условията, разписани в образеца на настоящата документация. Банковата гаранция следва да бъде попълнена на български език или в превод, в случай че е издадена от чуждестранна банка. Валидността на банковата гаранция за изпълнение трябва да е в рамките на 90 календарни дни след изтичане срока на договора. Банковите разходи по откриването на гаранцията за изпълнение са за сметка на изпълнителя. Разходите по евентуалното й усвояване са за сметка на възложителя, **или**
3. застраховка, която обезпечава изпълнението чрез покритие на отговорността на Изпълнителя.

В случаите, когато определения за изпълнител представя гаранция за изпълнение под формата на застраховка:

1. Застраховката се предава на възложителя в оригинал.

2. В застраховката следва да е посочено пълното наименование и ЕИК (или съответно друг идентифициращ номер, когато е приложимо) на възложителя и изпълнителя.

3. Застрахователната премия да е платена изцяло.

4. Изрично да е указан срока на валидност на гаранцията (съгласно проекта на договор).

5. Не се допускат никакви изключения относно основанията, начините и причините за изплащане на застрахователното обезщетениие на възложителя, различни от условията в проекта на договор.

Участникът, определен за изпълнител трябва да предвиди и заплати своите такси по откриване и обслужване на гаранцията така, че размерът на получената от възложителя гаранция да не бъде по-малък от определения в договора за обществена поръчка.

Гаранцията под формата напарична сума или под формата на банкова гаранция може да се предостави от името на изпълнителя за сметка на трето лице – гарант.

Участникът, определен за изпълнител, избира сам формата на гаранцията за изпълнение.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Гаранцията за изпълнение трябва да е представена към момента на подписване на договора за обществена поръчка.

Условията и сроковете за задържане или освобождаване на гаранцията за изпълнение се уреждат в договора за обществена поръчка. Възложителят освобождава гаранцията за изпълнение, без да дължи лихви за периода, през който средствата законно са престояли при него.

**РАЗДЕЛ VI**

**ПОДГОТОВКА НА ОФЕРТАТА. УКАЗАНИЯ ЗА ИЗГОТВЯНЕ НА ОФЕРТАТА.**

**ПОДАВАНЕ НА ОФЕРТАТА**

*I. Подготовка на офертата. Указания за изготвяне на офертата.*

1. Документацията по настоящата обществена поръчка е налична и се предоставя безплатно в профила на купувача на интернет адреса на НЗОК, [www.nhif.bg](http://www.nhif.bg), рубрика „Профил на купувача“, подрубрика „Профил на купувача на 28 РЗОК /РЗОК-Видин/“, <http://www.nhif.bg/page/1688>, посочен и в обявлението за настоящата процедура със самостоятелен обособен раздел на обществената поръчка.

2. Възложителят може, по собствена инициатива или по искане на заинтересовано лице, еднократно да направи промени в обявлението, с което се оповестява откриването на процедурата и в документацията за обществената поръчка.

Заинтересованите лица могат да правят предложения за промени в документите в 10-дневен срок от публикуването на обявлението в РОП, с което се оповестява откриването на процедурата.

Възложителят изпраща за публикуване в РОП обявлението за изменение или публикуването в РОП на обявлението, с което се оповестява откриването на процедурата. Решението и променените документи се публикуват в профила на купувача в първия работен ден, следващ деня на изпращането им в РОП. Възложителят удължава сроковете за получаване на оферти, когато:

* в случаите по т. 2 са внесени съществени изменения в условията по обявената поръчка, които налагат промяна в офертите на участниците;
* са поискани своевременно разяснения по условията на процедурата и те не могат да бъдат представени в срока по чл. 180, ал. 2 от ЗОП.

3. При изготвяне на офертата участникът трябва да се придържа точно към условията, обявени от Възложителя.

4. Участникът трябва да проучи всички указания, образци, условия в документацията. Невъзможността да предостави цялата информация, изисквана в документацията или представянето на оферта, неотговаряща на изискванията на Възложителя, посочени в документацията, е риск за участника и може да доведе до отстраняване му.

5. Офертата следва да отговаря на изискванията, посочени в обявлението за откриване на процедурата, настоящите указания и трябва да бъде оформена по приложените към документацията образци на приложения. Условията в образците от документацията са задължителни за участниците и не могат да бъдат променяни от тях.

6. Офертата на участника и всички приложени към нея документи и информация следва да бъдат представени на български език, а в случай че документите са на чужд език - с превод на български език.

7. Офертата на участника и всички приложени към нея документи и информация по образец на Възложителя следва да бъдат представени в оригинал. Всички останали документи и информация следва да бъдат представени в оригинал или като копие, заверено с подпис и текстово обозначение/печат „Вярно с оригинала”.

8. Всяка оферта трябва да съдържа документите, доказателствата и обстоятелствата по чл. 39, ал. 3 от ППЗОП, посочени от Възложителя в документацията.

9. Офертата задължително трябва да включва пълния обем от предмета на обществената поръчка. Оферти за част от предмета се отстраняват от участие.

10. Всеки участник има право да представи само една оферта по предмета на обществената поръчка. Не се допускат варианти на офертата. При наличието на варианти на офертата, същата не се разглежда и участникът се отстранява.

11. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

12. В процедура за възлагане на обществена поръчка едно физическо или юридическо лице може да участва само в едно обединение.

13. Свързани лица или свързани предприятия не може да бъдат самостоятелни участници в процедурата.

14. Участниците посочват в еЕЕДОП подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

15. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Възложителят ще изиска замяна на подизпълнител, който не отговаря на тези условия.

16. При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

*II. Подаване на офертата.*

1. Документите, свързани с участието в процедурата, се представят от участника, или от упълномощен от него представител - лично или чрез пощенска или друга куриерска услуга, с препоръчана пратка с обратна разписка, на адрес: Районна здравноосигурителна каса, гр. Видин, бул. „Панония” №2 - деловодство.
2. Документите по т. 1 се представят в запечатана непрозрачна опаковка, върху която се посочват:

* наименованието на участника, включително участниците в обединението, когато е приложимо;
* адрес за кореспонденция, телефон и по възможност - факс и електронен адрес;
* наименованието на поръчката

1. При приемане на офертата върху опаковката по т. 2 се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.
2. Възложителят не приема за участие в процедурата оферти, които са представени след изтичане на крайния срок за получаване или в не запечатана опаковка или в опаковка с нарушена цялост.
3. В случай, че към момента на изтичане на крайния срок за получаване на оферти пред деловодството, все още има чакащи, да подадат оферти, лица, те се включват в списък, който се подписва от представител на възложителя и от присъстващите /чакащите да подадат оферти/ лица. Офертите на лицата, включени в списъка се приемат и се завеждат в регистъра по т. 3. Не се приемат оферти на лица, които не са включени в списъка.
4. Ако участникът изпраща офертата чрез препоръчано писмо с обратна разписка, разходите са за сметка на участника. В този случай, той следва да изпрати предложението така, че да обезпечи неговото пристигане на посочения от Възложителя адрес преди изтичане на срока за подаване на офертите. Рискът от забава или загубване на предложението е за участника. За получено уведомление по време на процедурата се счита това, което е достигнало до адресата.
5. Всеки участник в процедурата може да промени, допълни или да оттегли офертата си до изтичане на срока за подаване на офертите. В случай че се подаде допълнение или промяна на офертата, то тя трябва да отговаря на изискванията и условията за представяне на първоначалната оферта, като върху плика бъде отбелязано следното: „Допълнение/ промяна към вх. №...”.
6. Офертата следва да бъде представена до крайния срок, посочен от Възложителя, на адреса, посочен в документацията и обявлението за откриване на процедурата. Оферта, представена след изтичане на крайния срок, не се приема от Възложителя.
7. След крайния срок за подаване на офертите, участниците не могат да извършват изменения и допълване на офертата и същите не могат да бъдат оттегляни.
8. Възложителят може да поиска писмено от класираните участници да удължат срока на валидност на офертите до момента на сключване на договора за обществена поръчка.
9. Всички разходи по изработването и представянето на офертата са за сметка на участниците.
10. Офертите следва да са валидни 4 /четири/ месеца от датата, която е посочена за крайна дата на получаване на офертите. Оферта с по-малък срок на валидност ще бъде отхвърлена като неотговаряща на изискванията.
11. Участникът е задължен да подаде оферта за пълния обем дейности на поръчката и не може да оферира изпълнението само на част от нея.
12. *Съдържание на офертата*

Опаковката трябва да съдържа:

1. Опис на представените документи (Приложение № 1).

2. Единен европейски документ за обществени поръчки в електронен вид (еЕЕДОП) (Приложение № 2) за участника в съответствие с изискванията на закона и условията на възложителя, а когато е приложимо – еЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката;

*Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата. В последната хипотеза- при подаване на повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.*

*Когато Участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП.*

*Представя се отделен ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката.*

Електронния ЕЕДОП се подготвя чрез използването на осигурената от Европейската комисия осигурява безплатна услуга за попълване на ЕЕДОП. Системата може да се достъпи чрез Портала за обществени поръчки , секция РОП и е- услуги на Европейската комисия, както и директно на адрес: <https://ec.europa.eu/tools/espd>

3. При участник-обединение - Копие на договора за обединение /при участник-обединение/, а когато в договора не е посочено лицето, което представлява участниците в обединението и документ, подписан от лицата в обединението, в който се посочва представляващият;

4. Копие от документ, от който да е видно правното основание за създаване на обединението, съгласно чл. 37, ал. 4 от ППЗОП /при участник-обединение, което не е юридическо лице/.

5. Документ за упълномощаване, съгласно чл. 39, ал. 3, т. 1, буква „а“ от ППЗОП, когато лицето, което подава офертата, не е законният представител на участника. Представя се нотариално заверено пълномощно, което следва да съдържа изрично изявление, че упълномощеното лице има право да подпише офертата и да представлява участника в процедурата;

6. Предложение за изпълнение на поръчката в съответствие с техническите спецификации и изискванията на възложителя (Приложение № 3).

7. Декларация за съгласие с клаузите на приложения проект на договор (Приложение № 4);

8. Декларация за срока на валидност на офертата (Приложение № 5);

9. Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо (Приложение № 6);

10. Декларацията за конфиденциалност по чл. 102, ал. 1 от ЗОП – по образец (Приложение № 7) и се представя в оригинал. Тази декларация не е задължителна част от офертата, като същата се представя по преценка на всеки участник и при наличие на основания за това;

В случай че решат да представят Декларацията за конфиденциалност, в нея участниците посочват информация, която смятат за конфиденциална във връзка с наличието на търговска тайна.

**ВАЖНО:** Съгласно чл. 102, ал. 2 от ЗОП участниците не могат да се позовават на конфиденциалност по отношение на предложенията от офертите им, които подлежат на оценка.

11. Декларация по чл. 6, ал. 2 от Закона за мерките срещу изпирането на пари (Приложение № 9)

12. Отделен непрозрачен плик с надпис „Ценово предложение” в който се поставя Ценовото предложение в оригинал, подпечатано и подписано от законния представител на съответния участник. (Приложение № 8) .

**РАЗДЕЛ VII**

**ОБМЕН НА ИНФОРМАЦИЯ**

1. Всички действия на Възложителя към участниците, свързани с настоящата процедура, са в писмен вид и се публикуват съгласно ЗОП и ППЗОП на профила на купувача на интернет адреса на НЗОК, [www.nhif.bg](http://www.nhif.bg), рубрика „Профил на купувача“, подрубрика „Профил на купувача на 28 РЗОК /РЗОК-Видин/“, <http://www.nhif.bg/page/1688>, посочен и в обявлението за настоящата процедура със самостоятелен обособен раздел на обществената поръчка.

2. Участниците могат да представят своите писма и уведомления чрез факс, препоръчано писмо с обратна разписка или по електронен път при условията и по реда на Закона за електронния документ и електронния подпис, като същите е желателно да бъдат адресирани на вниманието на лицата за контакти, определени за тази цел и посочени в обявлението. След изтичане на крайния срок за представяне на офертите, кореспонденцията е желателно да се изпраща на вниманието на председателя на комисията за отваряне, оценка и класиране на офертите.

3. Решенията на възложителя, за които той е длъжен да уведоми участниците, и документите, които се прилагат към тях, се връчват лично срещу подпис или се изпращат с препоръчано писмо с обратна разписка, по факс или по електронен път при условията и по реда на Закона за електронния документ и електронния подпис и се приемат за редовно връчени, ако са изпратени на посочения от адресата номер на факс или електронен адрес и е получено автоматично генерирано съобщение, потвърждаващо изпращането.

Когато решението не е получено от участника по някой от начините, посочени в т. 3, възложителят публикува съобщение до него в профила на купувача. Решението се смята за връчено от датата на публикуване на съобщението.

**РАЗДЕЛ VIII**

**СКЛЮЧВАНЕ НА ДОГОВОР**

Условията, при които ще бъде сключен договора, са съгласно посоченото в обявлението и настоящата документация, а условията и реда за прилагане, са съгласно клаузите в проекта на договор от документацията.

За всички неуредени въпроси във връзка със сключването, изпълнението и прекратяването на договора, се прилагат разпоредбите на Закона за обществените поръчки и Правилника за неговото прилагане, Търговския закон и на Закона за задълженията и договорите.